Arkansas

**Arkansas** er en delstat i USA.

## Geografi
Arkansas er en av sørstatene som grenser mot Missouri i nord, Oklahoma og Texas i vest, Louisiana i sør og mot Mississippi og Tennessee i øst. Østgrensen består av Mississippielven.

Nordvest i Arkansas er fjellområdet Ozark. Ellers har Arkansas mye skog og fruktbare sletter. Hovedstad og største by er Little Rock som ligger midt i delstaten.

## Etymologi
Navnet "Arkansas" ble opprinnelig kun brukt om elva Arkansas. Navnet kommer fra ordet *Arcansas* som er en flertallsform av den franske oversettelsen av *akansa*, som i seg selv er et algonkinsk navn for Quapaw-folket. Dette var et folk som bosatte seg i Arkansas på 1200-tallet.

## Historie
Den opprinnelige befolkningen i Arkansas bestod av stammene Quapaw, Caddo, Cherokee og Osage.

Staten ble sluppet inn i unionen 15. juni 1836 som den 25. i rekken. Slaveri var på den tiden tillatt i staten. Da den amerikanske borgerkrigen brøt ut i 1861 ventet Arkansas med å slutte seg til konfederasjon til Lincoln beordret angrep på Sør-Carolina. Arkansas ble gjenopptatt i unionen i 1868.

Bill Clinton, som var president mellom 1993 og 2001, ble den første presidenten fra Arkansas. Han var guvernør i Arkansas i periodene 1979&ndash;81 og 1983&ndash;93.

## Økonomi
Jordbruk er viktig i Arkansas, med variert produksjon. Det produseres blant annet fjærkre, soyabønner, bomull, ris og svin. Med 23,4 millioner kyllinger (2006) er Arkansas en av de fremste kyllingprodusentene i USA.

Staten har også en variert industri med matvareproduksjon, maskin-, og papirindustri. Vannkraftproduksjonen er ubetydelig, de viktigste energikildene er kullkraft (24,1 mrd kWh) og kjernekraft (15,2 mrd kWh i 2006).

Den største bedriften med hovedkvarter i Arkansas er butikkgiganten Wal-Mart som er basert i Bentonville helt nordvest i staten.

 Kilde: *The World Almanac 2008*, side 45 og 555-587. 

## Politikk
Arkansas er som de fleste andre sørstater forholdsvis konservativ, men Det demokratiske parti var forholdsvis høyreorientert og sto lenge ganske sterkt her. Fra og med valget i 2010 endret dette seg og delstaten domineres nå av Det republikanske parti. Begge setene i senatet holdes av republikanere, det samme gjør alle de fire plassene i representantenes hus. Begge kamrene i delstatsforsamlingen har overveldende flertall av republikanere, og alle delstatsverv innehas av partiet.

I presidentvalgene i 1992 og 1996 gikk staten til sin demokratiske guvernør Bill Clinton, men siden 2000 har staten gått republikansk.

## Demografi

## Fylker
Arkansas består av 75 fylker (counties):

* Arkansas
* Ashley
* Baxter
* Benton
* Boone
* Bradley
* Calhoun
* Carroll
* Chicot
* Clark
* Clay
* Cleburne
* Cleveland
* Columbia
* Conway
* Craighead
* Crawford
* Crittenden
* Cross
* Dallas
* Desha
* Drew
* Faulkner
* Franklin
* Fulton
* Garland
* Grant
* Greene
* Hempstead
* Hot Spring
* Howard
* Independence
* Izard
* Jackson
* Jefferson
* Johnson
* Lafayette
* Lawrence
* Lee
* Lincoln
* Little River
* Logan
* Lonoke
* Madison
* Marion
* Miller
* Mississippi
* Monroe
* Montgomery
* Nevada
* Newton
* Ouachita
* Perry
* Phillips
* Pike
* Poinsett
* Polk
* Pope
* Prairie
* Pulaski
* Randolph
* Saline
* Scott
* Searcy
* Sebastian
* Sevier
* Sharp
* St. Francis
* Stone
* Union
* Van Buren
* Washington
* White
* Woodruff
* Yell

## Kjente personer født i Arkansas
* Johnny Cash, musiker
* Bill Clinton, USAs 42. president
* Wesley Clark, General og politiker
* J. William Fulbright, politiker
* John Grisham, forfatter
* Barbara Hendricks, operasanger
* Scott Joplin, komponist
* Alan Ladd, skuespiller
* Sonny Liston, profesjonell bokser
* Douglas McArthur, general
* Dick Powell, skuespiller
* Mary Steenburgen, skuespiller
* Glen Campbell, musiker

## Referanser


## Eksterne lenker
*